_:n851ddecd92044cf3b90dc863c4063e9dxb0
<http://schema.org/articleBody>
"Суддзя суда Кастрычніцкага раёна Віцебска Аліса Догіль 14 снежня 2023 года адмовілася задаволіць грамадзянскі пазоў прадпрымальніка Льва Гоза ў дачыненні да работніка міліцыі Арцёма Янкоўскага аб кампенсацыі ім маральнай шкоды за антысеміцкія выказванні «сілавіка». Пацярпелы, за прычыненне наўмыснага знявагі гонару і годнасці, выяўленага ў непрыстойнай форме, прасіў суд спагнаць з крыўдзіцеля 10 тысяч рублёў. Пазоўнік у заяве паведаміў, што супрацоўнік РАУС Янкоўскі па матывах нацыянальнай варожасці, з асабістай антысеміцкай нянавісці, пры адсутнасці ўзбуджанай у дачыненні да пазоўніка крымінальнай справы правёў у яго два неабгрунтаваныя ператрусы. Міліцыянт неаднаразова выказваў пагрозы і абразы аб тым, што не дасць працаваць на рынку пры гэтым называў зніважальна «жыдачком». І гэтыя дзеянні Янкоўскі здзяйсняў неаднаразова. Першы раз гэта адбылося на працоўным месцы на Смаленкім рынку ў Віцебску ў прысутнасці сведкі і яшчэ некалькі разоў без пабочных асоб. У судзе Гоза іскавыя патрабаванні падтрымаў у поўным аб&#039;ёме. Адказчык Янкоўскі, які прысутнічаў у судовым пасяджэнні дыстанцыйна, з дапамогай відэасувязі праз дадатак-месенджар, іскавыя патрабаванні не прызнаў, указаўшы, што абраз у адрас пазоўніка не выказваў і ніякіх супрацьпраўных дзеянняў у дачыненні да Льва Рувімавіча не здзяйсняў. Заслухаўшы тлумачэнні бакоў, паказанні сведкаў, пісьмовыя доказы, суддзя Догіль прыйшла да высновы ў справе адсутнічаюць доказы прыніжэння гонару і годнасці па нацыянальнай прыкмеце. І на гэтай падставе іскавыя патрабаванні Гозы да супрацоўніка міліцыі Янкоўскага ў грашовай кампенсацыі маральнай шкоды не падлягаюць задавальненню. Алена Сердзюкова"
<https://viciebskspring.org/news/sud/item/6322-ulady-admovili-spagnats-maralnuyu-shkodu-z-rabotnika-militsyi>